ශ්‍රී ලංකාවට අයත් ගැඹුරු මුහුදේ දී නාවික හමුදා භාරයට ගත් මෙරට ඉතිහාසයේ සොයා ගන්නා ලද විශාලම මත්ද්‍රව්‍ය තොගය සහ යාත්‍රා ද්විත්වය අද (05) පෙරවරුවේ දික්ඕවිට වරාය වෙත රැගෙන එනු ලැබුවා.එම මත්ද්‍රව්‍ය තොගයේ වටිනාකම රුපියල් කෝටි 600 කට අධිකයි.පොලිස් මත්ද්‍රව්‍ය නාශක කාර්යාංශයට ලද බුද්ධිමය තොරතුරක් මත ශ්‍රී ලංකා නාවික හමුදාව ආවේක්ෂණ නෞකාවන් යොදා ගනිමින් ගැඹුරු මුහුදේ දියත් කරනු ලැබූ විශේෂ මෙහෙයුමකින් පසුව මෙම මත්ද්‍රව්‍ය තොගය සහ සැකකරුවන් අත්ඩංගුවට ගනු ලැබුවා.මේ සඳහා සමුදුර සහ සිඳුරල යන ගැඹුරු මුහුදු ආවේක්ෂණ නෞකාවන් මසකට ආසන්න දීර්ඝ මෙහෙයුමක නිරත වුණා.